Lav et referat af nedenstående tekst:

Tekst:
Det oplyser DR Nordjylland. Påstanden er videnskabeligt bevist på Syddansk Universitet, og bakkes op af UCN Nordjylland, der har haft fokus på motion og sundhed internt på arbejdspladsen i de seneste to år. Her har 2500 studerende og 200 ansatte dagligt fokus på sundhed via kost og motion. - Vi kan mærke at vi får tilfredse studerende, der har ekstra overskud, fordi vi sætter fokus på sundhed, siger projektleder Anita Nørbjerg. Hun er en af to medarbejdere, der er ansat på halv tid alene for at sikre sundheden på UCN. De støttes i hverdagen af 60 frivillige sundhedsagenter, der udvælges efter ansøgning blandt de studerende. Erfaringerne fra UCN bekræftes af professor Gisela Sjøgaard fra Syddansk Universitet. Hun har blandt andet påvist, at det kan betale sig at bruge arbejdstid på motion, fordi sunde medarbejdere arbejder mere effektivt. - Vi kan konkret bevise, at en times motion ikke vil gå ud over virksomhedens produktion, siger Gisela Sjøgaard. Ovenikøbet er sundhed med til at styrke trivslen på en arbejdsplads, ligesom tilfredse medarbejdere er trofaste overfor deres arbejdsgiver og deres arbejdsplads. - Formentlig resulterer sundhed også i færre sygedage, men den påstand er svær at bevise rent videnskabeligt, siger professoren. På UCN er sygefraværet beskedent, og det tager Anita Nørbjerg som et udtryk for trivsel på arbejdspladsen. - Vi måler resultaterne af vor sundheds-satsning på antalelt af unge, der søger vore uddannelser. Og det tal vokser hvert eneste år, siger projektlederen. University College Nordjylland tilbyder 26 uddannelser, og er landets første uddannelsesinstitution, der har Dansk Firma Idræts Forbunds sundhedscertifikat.

Referat:
Du skal motionere i arbejdstiden. Det kan betale sig for både dig og din arbejdsplads.